Συνάντηση με επτά Γερουσιαστές του αμερικανικού Κογκρέσου είχε ο Πρωθυπουργός, Αλέξης Τσίπρας, στο Μέγαρο Μαξίμου.

Κατά τη διάρκεια της συνάντησης, σύμφωνα με σχετική ανακοίνωση, συνομίλησαν για τις ελληνοαμερικανικές σχέσεις και τις περιφερειακές εξελίξεις.

Επίσης δόθηκε με έμφαση στην τουρκική προκλητικότητα στην περιοχή, στο ονοματολογικό της ΠΓΔΜ και στην ευρωπαϊκή προοπτική των Δυτικών Βαλκανίων.

Δείτε τη φωτογραφία που ανέβασε στο twitter ο Αλέξης Τσίπρας.

Συνάντηση με αντιπροσωπεία γερουσιαστών του Αμερικανικού Κογκρέσου σήμερα στο Μέγαρο Μαξίμου. pic.twitter.com/PXZbcNdn57 — Prime Minister GR (@PrimeministerGR) February 24, 2018

Το tweet του Αμερικανού Πρέσβη

«Είμαστε ιδιαίτερα ευγνώμονες για τη θερμή υποδοχή από τον Αλέξη Τσίπρα και τη συζήτηση για τους ισχυρούς δεσμούς Ελλάδας-ΗΠΑ, την εμβάθυνση της αμυντικής συνεργασίας και τον ηγετικό ρόλο της Ελλάδας στην περιοχή», ανέφερε από την πλευρά του ο Αμερικανός Πρέσβης, Τζέφρι Πάιατ.